Legal Document

Category: 21

Text:
19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 115 της 9/14 Φεβρ. 1989 (ΦΕΚ Α΄ 51) Μεταθέσεις και τοποθετήσεις των εκπαιδευτικών της δημόσιας πρωτοβάθμιας και δευτεροβάθμιας εκπαίδευσης. Έχοντας υπόψη: 1.Τις διατάξεις του άρθρου 16, Κεφάλαιο Β΄, παρ. 8 του Ν. 1566/85 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167), όπως αντικαταστάθηκαν με τις διατάξεις του άρθρου 5 παρ. 3 του Ν. 1824/1988 «Ρύθμιση θεμάτων εκπαιδευτικών και άλλες διατάξεις» (Α΄ 296). 2.Τις διατάξεις του άρθρου 23, παράγραφος 1, περίπτωση η΄ του Ν. 1588/1985 «Κυβέρνηση και κυβερνητικά όργανα» (Α΄ 137). 3.Την αριθ. Η/186/11.1.1989 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «Ανάθεση αρμοδιοτήτων Υπουργού Εθνικής Παιδείας και Θρησκευμάτων στους Υφυπουργούς» (ΦΕΚ 12/Β/11.1.1989). 4.Τις αριθ. 10/89 και 66/89 γνωμοδοτήσεις του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρο 1 Κατηγορίες μεταθέσεων Οι μεταθέσεις των εκπαιδευτικών της δημόσιας πρωτοβάθμιας και δευτεροβάθμιας εκπαίδευσης διακρίνονται σε: α)Μεταθέσεις διδακτικού προσωπικού στα πειραματικά σχολεία. β)Μεταθέσεις διδακτικού προσωπικού σε σχολικές μονάδες ειδικής αγωγής (Σ.Μ.Ε.Α.). γ)Μεταθέσεις διδακτικού προσωπικού αμοιβαίες. δ)Μεταθέσεις διδακτικού προσωπικού από περιοχή σε περιοχή μετάθεσης. ε)Μεταθέσεις διδακτικού προσωπικού από σχολείο σε σχολείο της ίδιας περιοχής μετάθεσης. στ)Μεταθέσεις διδακτικού προσωπικού για ρύθμιση υπεραριθμίας. Άρθρο 10 Αμοιβαίες μεταθέσεις 1.Δικαίωμα να υποβάλουν αίτηση για αμοιβαία μετάθεση έχουν οι εκπαιδευτικοί, εφόσον συντρέχουν οι παρακάτω προϋποθέσεις: α)Να ανήκουν στον ίδιο κλάδο, να έχουν την ίδια ειδικότητα και να μην συμπληρώνουν 30ετή συντάξιμη υπηρεσία μέχρι 31 Αυγούστου του έτους που πραγματοποιούνται οι μεταθέσεις. β)Η διαφορά της συνολικής εκπαιδευτικής υπηρεσίας τους να μην υπερβαίνει κατά την 31η Αυγούστου του έτους που πραγματοποιούνται οι μεταθέσεις τα δέκα έτη. 2.Οι εκπαιδευτικοί που μετατίθενται αμοιβαία δεν έχουν δικαίωμα υποβολής αίτησης μετάθεσης για σχολεία της περιοχής μετάθεσης από την οποία προήλθαν ή στην οποία μετατέθηκαν πριν παρέλθει τριετία από την πραγματοποίηση της αμοιβαίας μετάθεσης. 3.Οι ενδιαφερόμενοι για αμοιβαία μετάθεση υποβάλουν τις σχετικές αιτήσεις στην οικεία διεύθυνση ή γραφείο εκπαίδευσης, μέσα σε δέκα (10) ημέρες από την ανακοίνωση των μεταθέσεων. Οι προϊστάμενοι των διευθύνσεων ή γραφείων, αφού διαπιστώσουν ότι οι ενδιαφερόμενοι πληρούν τις προϋποθέσεις για αμοιβαία μετάθεση και ελέγξουν την πληρότητα και την ορθότητα των δικαιολογητικών, υποβάλλουν μέσα σε πέντε (5) ημέρες τις αιτήσεις στο περιφερειακό υπηρεσιακό συμβούλιο, αν πρόκειται για μετάθεση από σχολείο σε σχολείο της ίδιας περιοχής μετάθεσης ή στο κεντρικό υπηρεσιακό συμβούλιο, δια της διεύθυνσης Προσωπικού τους ΥΠΕΠΘ, αν πρόκειται για μετάθεση από σχολείο μιας περιοχής σε σχολείο άλλης περιοχής. 4.Τα αρμόδια κατά περίπτωση, συμβούλια αποφασίζουν για τις μεταθέσεις αυτές μέχρι 15 Ιουνίου. Άρθρο 11 Μεταθέσεις σε σχολικές μονάδες ειδικής αγωγής (Σ.Μ.Ε.Α.) 1.Δικαίωμα υποβολής αίτησης μετάθεσης ή τοποθέτησης σε ΣΜΕΑ έχουν: α)Για τις ΣΜΕΑ Α/θμιας Εκπαίδευσης οι νηπιαγωγοί και οι δάσκαλοι, εφόσον έχουν πτυχίο διετούς μετεκπαίδευσης στο τμήμα ειδικής αγωγής του Μαρασλείου Διδασκαλείου Δημοτικής Εκπαίδευσης (ΜΔΔΕ) ή μετεκπαίδευση στην ειδική αγωγή σε Α.Ε.Ι. ημεδαπής ή αλλοδαπής ή πενταετή διδακτική υπηρεσία σε σχολικές μονάδες ειδικής αγωγής.  β)Για τις Σ.Μ.Ε.Α Β/θμιας Εκπαίδευσης οι εκπαιδευτικοί της βαθμίδας αυτής, εφόσον έχουν πτυχίο ειδικής αγωγής ή ψυχοπαιδαγωγικής αγωγής σε ΑΕΙ ή μετεκπαίδευση ή ειδίκευση ή επιμόρφωση σε θέματα ειδικής αγωγής ή ειδικής επαγγελματικής εκπ/σης, όπως ορίζεται στην παρ. 12 του άρθρου 35 του Ν. 1566/85, ή τριετή διδακτική υπηρεσία σε σχολικές μονάδες ειδικής αγωγής ή, σε περίπτωση που δεν υπάρχουν ενδιαφερόμενοι με τα παραπάνω προσόντα, εκπαιδευτικοί που επιθυμούν να τοποθετηθούν σε ΣΜΕΑ της Β/θμιας Εκπαίδευσης και εφόσον κρίνονται κατάλληλοι από το αρμόδιο υπηρεσιακό συμβούλιο. γ)Οι εκπαιδευτικοί με τα παραπάνω προσόντα, εφόσον έχουν συμπληρώσει διετή πραγματική υπηρεσία στην οργανική τους θέση, εάν υπηρετούν οργανικά σε ΣΜΕΑ και ανεξάρτητα από το χρόνο υπηρεσίας στην οργανική τους θέση, εάν δεν υπηρετούν οργανικά σε ΣΜΕΑ. 2.Αρμόδιο συμβούλιο για τις μεταθέσεις των εκπαιδευτικών από σχολικές μονάδες μη ειδικής αγωγής σε ΣΜΕΑ της ίδιας περιοχής μετάθεσης και από ΣΜΕΑ μιας περιοχής σε ΣΜΕΑ άλλης περιοχής μετάθεσης, είναι το ΚΥΣΠΕ ή ΚΥΣΔΕ. 3.Αρμόδια συμβούλια για τις τοποθετήσεις σε συγκεκριμένες ΣΜΕΑ των εκπαιδευτικών που μετατέθηκαν με απόφαση του ΚΥΣΠΕ ή ΚΥΣΔΕ και για τις μεταθέσεις των εκπαιδευτικών από ΣΜΕΑ σε ΣΜΕΑ της ίδιας περιοχής μετάθεσης είναι τα οικεία ΠΥΣΠΕ ή ΠΥΣΔΕ. 4.Οι ενδιαφερόμενοι για μετάθεση από σχολική μονάδα μη ειδικής αγωγής σε ΣΜΕΑ της ίδιας περιοχής μετάθεσης καθώς και από ΣΜΕΑ άλλης περιοχής μετάθεσης, υποβάλλουν προς το ΚΥΣΠΕ ή ΚΥΣΔΕ αντίστοιχα χωριστή αίτηση για το αίτημά τους αυτό μέσα στην προθεσμία και με τη διαδικασία που ορίζεται στο άρθρο 12 αυτού του ΠΔ. Στην αίτησή τους αυτή έχουν δικαίωμα να ζητήσουν μέχρι και δεκαπέντε (15) περιοχές μετάθεσης στις οποίες λειτουργούν ΣΜΕΑ κατά σειρά προτίμησης. 5.Οι ενδιαφερόμενοι για μετάθεση από ΣΜΕΑ σε ΣΜΕΑ της ίδιας περιοχής μετάθεσης υποβάλλουν προς το ΠΥΣΠΕ ή ΠΥΣΔΕ αντίστοιχα χωριστή αίτηση με το αίτημά τους αυτό μέσα στην προθεσμία και με τη διαδικασία που ορίζεται στο άρθρο 15 αυτού του Π.Δ. 6.Οι εκπαιδευτικοί που μετατέθηκαν με απόφαση του ΚΥΣΠΕ ή ΚΥΣΔΕ για να υπηρετήσουν σε ΣΜΕΑ, υποβάλλουν προς το ΠΥΣΠΕ ή ΠΥΣΔΕ δήλωση τοποθέτησης σε συγκεκριμένη ΣΜΕΑ μέσα στην προθεσμία και με τη διαδικασία που ορίζεται στο άρθρο 15 αυτού του Π.Δ. 7.Οι δηλώσεις τοποθέτησης σε ΣΜΕΑ συνεξετάζονται με τις αιτήσεις για μετάθεση από ΣΜΕΑ σε ΣΜΕΑ της ίδιας περιοχής μετάθεσης. 8.Στις δηλώσεις τοποθέτησης σε συγκεκριμένη ΣΜΕΑ, και στις αιτήσεις μετάθεσης από ΣΜΕΑ σε ΣΜΕΑ της ίδιας περιοχής μετάθεσης οι ενδιαφερόμενοι έχουν δικαίωμα να περιλάβουν όλες τις ΣΜΕΑ που λειτουργούν στην ίδια περιοχή κατά σειρά προτίμησης. 9.Τα κριτήρια για μετάθεση ή για τοποθέτηση σε ΣΜΕΑ είναι τα οριζόμενα στο άρθρο 16 αυτού του Π.Δ. 10.Οι μεταθέσεις σε ΣΜΕΑ προηγούνται όλων των άλλων περιπτώσεων. Οι ενδιαφερόμενοι μπορούν, αν το επιθυμούν, να ζητήσουν με χωριστή αίτησή τους και μετάθεση άλλης κατηγορίας. Εφόσον όμως ικανοποιηθεί το πρώτο αίτημα τους για μετάθεση σε ΣΜΕΑ, η αίτησή τους για μετάθεση άλλης κατηγορίας δε λαμβάνεται υπόψη. 11.Ο Προϊστάμενος της οικείας διεύθυνσης ή γραφείου εκπαίδευσης εισηγείται μέχρι 15 Μαρτίου στο οικείο Π.Υ.Σ.Π.Ε ή Π.Υ.Σ.Δ.Ε. την αποδέσμευση των εκπαιδευτικών που συμπληρώνουν διετή πραγματική υπηρεσία σε ΣΜΕΑ και έχουν υποβάλει αίτηση να μετατεθούν σε σχολικές μονάδες μη ειδικής αγωγής της ίδιας ή άλλης περιοχής μετάθεσης. Το περιφερειακό υπηρεσιακό συμβούλιο εξετάζει τις περιπτώσεις αυτές και εφόσον υπάρχει η προϋπόθεση της διετίας στην οργανική θέση μέχρι 31 Αυγούστου του έτους που διενεργούνται οι μεταθέσεις, αποδεσμεύει για το επόμενο σχολικό έτος τους εκπαιδευτικούς αυτούς από τη θέση που κατέχουν. Οι θέσεις αυτές θεωρούνται κενές για το επόμενο σχολικό έτος και συμπεριλαμβάνονται στον πίνακα κενών που υποβάλλουν στο ΥΠ.Ε.Π.Θ. οι Προϊστάμενοι Διευθύνσεων Α/θμιας και Β/θμιας εκπαίδευσης, κατά τη διαδικασία του άρθρου 4 αυτού του Π.Δ. 12.Οι εκπαιδευτικοί που αποδεσμεύονται με αίτησή τους από τις θέσεις των ΣΜΕΑ εφόσον δεν μετατεθούν σε άλλη περιοχή μετάθεσης τοποθετούνται σε σχολικές μονάδες μη ειδικής αγωγής της ίδιας περιοχής μετάθεσης, σύμφωνα με τη διαδικασία που ορίζεται στο άρθρο 15 αυτού του Π.Δ. 13.Οι εκπαιδευτικοί που μετατέθηκαν με απόφαση του Κ.Υ .Σ.Π.Ε. ή Κ.Υ.Σ.Δ.Ε. και τέθηκαν στη διάθεση του Π.Υ .Σ.Π.Ε. ή Π.Υ .Σ.Δ.Ε. εφόσον δεν τοποθετηθούν σε Σ.Μ.Ε.Α. των προτιμήσεών τους, τοποθετούνται προς το συμφέρον της υπηρεσίας στις υπόλοιπες κενές θέσεις των Σ.Μ.Ε.Α. της ίδιας περιοχής. Άρθρο 1 Μεταθέσεις από περιοχή μετάθεσης σε άλλη περιοχή μετάθεσης 1.Οι μεταθέσεις της κατηγορίας αυτής γίνονται ύστερα από αίτηση των ενδιαφερομένων με βάση τις κενές και τις τυχόν δημιουργούμενες κενές θέσεις κατά τη διαδικασία των μεταθέσεων. 2.Δικαίωμα να υποβάλουν αίτηση για τις μεταθέσεις της κατηγορίας αυτής έχουν οι εκπαιδευτικοί που πληρούν τις προϋποθέσεις του άρθρου 8 αυτού του Π.Δ. 3.Οι ενδιαφερόμενοι να μετατεθούν υποβάλλουν τη σχετική αίτηση με τα απαραίτητα δικαιολογητικά στον Προϊστάμενο της οικείας διεύθυνσης ή του γραφείου εκπαίδευσης, μέσα στο μήνα Νοέμβριο. Στην αίτηση αναγράφονται ως προτιμήσεις μέχρι δεκαπέντε (15) περιοχές μετάθεσης, όπως αυτές προσδιορίζονται στο άρθρο 5 αυτού του Π.Δ. 4.Οι προϊστάμενοι των διευθύνσεων και γραφείων, αφού διαπιστώσουν ότι συντρέχουν οι προϋποθέσεις για μετάθεση, ελέγξουν και  βεβαι(Μετά τη σελ. 180,404) Σελ. 180,405 Τεύχος ΙΑ-1-3 Σελ. 41 Μεταθέσεις Εκπαιδευτικών 32.Β.δ.19 ώσουν την ορθότητα και την πληρότητα των δικαιολογητικών, προσδιορίζουν τις μονάδες μετάθεσης κατά κριτήριο και στο σύνολό τους. Στη συνέχεια συντάσσουν πίνακες με το ονοματεπώνυμο, τον κλάδο και την ειδικότητα των εκπαιδευτικών, καθώς και τις μονάδες μετάθεσης του καθενός κατά κριτήριο και στο σύνολό τους. Τους πίνακες αυτούς τους υποβάλλουν μαζί με τις αιτήσεις των εκπαιδευτικών στην αρμόδια διεύθυνση του ΥΠΕΠΘ, το αργότερο μέχρι 31 Δεκεμβρίου. Παράλληλα οι πίνακες αναρτώνται στην πινακίδα ανακοινώσεων της διεύθυνσης ή του γραφείου εκπαίδευσης. Φωτοαντίγραφα των αιτήσεων καθώς και τα δικαιολογητικά φυλάσσονται στη διεύθυνση ή το γραφείο εκπαίδευσης. 5.Τα κεντρικά υπηρεσιακά συμβούλια, στα οποία διαβιβάζονται οι αιτήσεις για μετάθεση, συνεδριάζουν μέχρι 30 Απριλίου και αφού λάβουν υπόψη τις κενές οργανικές θέσεις, τις μονάδες μετάθεσης του άρθρου 16 αυτού του Π.Δ. και τις προτιμήσεις των ενδιαφερομένων αποφασίζουν για τη μετάθεση των εκπαιδευτικών της Α/θμιας και Β/θμιας Εκπαίδευσης με την εξής σειρά: α)μεταθέσεις στις ΣΜΕΑ, σύμφωνα με το άρθρο 11 αυτού του Π.Δ. β)μεταθέσεις στα πειραματικά σχολεία, σύμφωνα με το άρθρο 9 αυτού του Π.Δ. γ)μεταθέσεις ειδικών κατηγοριών, σύμφωνα με το άρθρο 14 αυτού του Π.Δ. δ)μεταθέσεις από μια περιοχή σε άλλη περιοχή μετάθεσης. ε)αμοιβαίες μεταθέσεις, σύμφωνα με το άρθρο 10 αυτού του Π.Δ. 6.Η τοποθέτηση σε συγκεκριμένο σχολείο των εκπαιδευτικών που μετατίθενται γίνεται από τα περιφερειακά υπηρεσιακά συμβούλια σύμφωνα με τη διαδικασία του άρθρου 15 αυτού του Π.Δ. Άρθρο 13 Κρίση και τοποθέτηση υπεράριθμων εκπαιδευτικών 1.Υπεραριθμίες εκπαιδευτικών είναι δυνατόν να προκύψουν: α)Σε σχολικές μονάδες της Α/θμιας εκπαίδευσης από κατάργηση, υποβιβασμό, διαίρεση. ή συγχώνευση αυτών ή άλλη αιτία. β)Σε σχολικές μονάδες της Β/θμιας εκπαίδευσης από κατάργηση ή συγχώνευση αυτών, από μετατροπή λυκείων σε λυκειακές τάξεις ή από μείωση των τμημάτων των μαθητών ή άλλη αιτία. 2.Τα αρμόδια περιφερειακά υπηρεσιακά συμβούλια μετά τις μεταθέσεις του άρθρου 12 αυτού του Π.Δ., προσδιορίζουν, σε συνεδρίασή τους, τις κενές οργανικές θέσεις κατά σχολική μονάδα, σύμφωνα με όσα ορίζονται στο άρθρο 4 αυτού του Π.Δ. 3.Αν, κατά τον παραπάνω προσδιορισμό των κενών οργανικών θέσεων, διαπιστωθεί υπεραριθμία εκπαιδευτικών σε σχολικές μονάδες, αυτή ρυθμίζεται με την παρακάτω διαδικασία: α)Καλούνται όλοι οι εκπαιδευτικοί του ίδιου κλάδου ή ειδικότητας που ανήκουν οργανικά στο σχολείο όπου διαπιστώθηκε η υπεραριθμία να δηλώσουν, εντός τριών (3) εργάσιμων ημερών, αν επιθυμούν ή όχι να κριθούν ως υπεράριθμοι. β)Στη συνέχεια τα περιφερειακά υπηρεσιακά συμβούλια σε συνεδρίασή τους χαρακτηρίζουν τους υπεράριθμους εκπαιδευτικούς, κατά σχολική μονάδα, λαμβάνοντας υπόψη τα εξής: ι)Όταν οι εκπαιδευτικοί που επιθυμούν να κριθούν ως υπεράριθμοι είναι περισσότεροι των θέσεων υπεραριθμίας, υπεράριθμοι χαρακτηρίζονται αυτοί που συγκεντρώνουν το μεγαλύτερο αριθμό μονάδων μετάθεσης, σύμφωνα με το άρθρο 16 αυτού του Π.Δ. ιι)Όταν δεν επιθυμεί κανείς ή επιθυμούν λιγότεροι ως υπεράριθμοι χαρακτηρίζονται εκείνοι που τοποθετήθηκαν οργανικά τελευταίοι στη σχολική μονάδα. Οι εκπαιδευτικοί που μετατέθηκαν ή τοποθετήθηκαν στη σχολική μονάδα το ίδιο σχολικά έτος θεωρείται ότι τοποθετήθηκαν ταυτόχρονα. Σελ. 180,406 Τεύχος ΙΑ-1-3 Σελ. 42 Σε περίπτωση ταυτόχρονης τοποθέτησης υπεράριθμοι χαρακτηρίζονται οι εκπαιδευτικοί που συγκεντρώνουν το μικρότερο αριθμό μονάδων μετάθεσης, σύμφωνα με το άρθρο 16 αυτού του Π.Δ. 4.Οι εκπαιδευτικοί που χαρακτηρίζονται υπεράριθμοι, σύμφωνα με τα παραπάνω, υποβάλλουν δήλωση τοποθέτησης σε συγκεκριμένες σχολικές μονάδες, με τη διαδικασία που ορίζεται στο άρθρο 15 αυτού του Π.Δ. 5.Η τοποθέτηση των υπεράριθμων εκπαιδευτικών της Α/θμιας εκπαίδευσης γίνεται ως εξής : α)Οι εκπ/κοί που επιθυμούν να τοποθετηθούν σε κενές οργανικές θέσεις σχολείων της ίδιας ομάδας όπου ανήκει το σχολείο στο οποίο κρίθηκαν ως υπεράριθμοι, τοποθετούνται κατ’ απόλυτη προτεραιότητα, συγκρινόμενοι μόνο μεταξύ τους, και με βάση τις δηλώσεις προτίμησής τους. Οι ομάδες σχολείων καθορίζονται στην αρχή κάθε σχολικού έτους από τα αρμόδια ΠΥΣΠΕ, τα οποία λαμβάνουν υπόψη τη γεωγραφική κατανομή των σχολικών μονάδων της δικαιοδοσίας τους, την τυχόν συστέγαση, τις συγκοινωνιακές συνθήκες και κάθε άλλο χρήσιμο, κατά την άποψή τους, στοιχείο. β)Όσοι εκπαιδευτικοί δεν επιθυμούν ή δεν κατέστη δυνατόν να τοποθετηθούν σε σχολεία της ίδιας ομάδας τοποθετούνται σε κενές θέσεις σχολείων της ίδιας περιοχής μετάθεσης κατά τις μεταθέσεις και τις τοποθετήσεις που προβλέπονται από το άρθρο 15 αυτού του Π.Δ., συγκρινόμενοι με όλους τους εκπ/κούς που ζητούν μετάθεση ή τοποθέτηση. Οι εκπαιδευτικοί της περίπτωσης αυτής μπορούν εφόσον το επιθυμούν να μετατεθούν κατά προτεραιότητα το επόμενο σχολικό έτος στο σχολείο που κρίθηκαν ως υπεράριθμοι, αν σ’ αυτό δημιουργηθούν κενές θέσεις. 6.Η τοποθέτηση των υπεράριθμων εκπαιδευτικών της Β/θμιας εκπαίδευσης γίνεται ως εξής: α)Όταν η υπεραριθμία σε ένα σχολείο οφείλεται σε ίδρυση νέου σχολείου στη σχολική περιφέρειά του και στο οποίο μετακινούνται μαθητές του αρχικού σχολείου, οι υπεράριθμοι τοποθετούνται, εφόσον το επιθυμούν, κατ’ απόλυτη προτεραιότητα στο νέο σχολείο. β)Όταν η υπεραριθμία οφείλεται σε κατάργηση, συγχώνευση σχολικής μονάδας ή μετατροπή λυκείου σε λυκειακές τάξεις, οι υπεράριθμοι εκπαιδευτικοί τοποθετούνται, κατά προτεραιότητα μετά τις τοποθετήσεις του προηγούμενου εδαφίου, σε κενές οργανικές θέσεις της ίδιας ομάδας σχολείων. Εφόσον δεν υπάρχουν κενές θέσεις στην ίδια ομάδα, τοποθετούνται σε κενές οργανικές θέσεις της ίδιας περιοχής μετάθεσης, ύστερα από δήλωσή τους, συγκρινόμενοι με όλους τους άλλους εκπαιδευτικούς που ζητούν μετάθεση ή τοποθέτηση στην περιοχή. γ)Οι εκπαιδευτικοί του εδαφίου α, αυτής της παραγράφου, των οποίων δεν ικανοποιούνται οι δηλώσεις, καθώς και οι εκπαιδευτικοί που κρίνονται υπεράριθμοι από άλλες αιτίες τοποθετούνται κατά προτεραιότητα, συγκρινόμενοι μόνο μεταξύ τους, σε κενές οργανικές θέσεις της ίδιας ομάδας σχολείων ή, μόνο ύστερα από αίτησή τους, σε κενές οργανικές θέσεις σχολείων της ίδιας περιοχής μετάθεσης κατά τις μεταθέσεις και τοποθετήσεις που προβλέπονται από το άρθρο 15 παρ. 5 εδ. δ΄ αυτού του Π.Δ., συγκρινόμενοι με όλους τους εκπαιδευτικούς που ζητούν μετάθεση ή τοποθέτηση. δ)Οι εκπαιδευτικοί που εξακολουθούν να είναι υπεράριθμοι μετά τις παραπάνω ρυθμίσεις παραμένουν στο σχολείο όπου κρίθηκαν ως υπεράριθμοι και διατίθενται σε άλλες σχολικές μονάδες με τη διαδικασία που προβλέπεται από το άρθρο 14 παρ. 14 του Ν. 1566/85. Οι εκπαιδευτικοί του εδαφίου β΄ αυτής της παραγράφου τοποθετούνται ως υπεράριθμοι στο Γυμνάσιο όπου προσαρτήθηκαν οι λυκειακές τάξεις ή σ’ ένα από τα σχολεία στα οποία μετεγγράφησαν οι μαθητές του καταργηθέντος σχολείου. 7.Ο χρόνος υπηρεσίας στην προηγούμενή τους θέση των εκπαιδευτικών της Α/θμιας και Β/θμιας Εκπαίδευσης που μετατίθενται λόγω υπεραριθμίας υπολογίζεται για τη συμπλήρωση της υπηρεσίας που απαιτείται από το άρθρο 8 αυτού του Π.Δ. 32.Β.δ.19 Μεταθέσεις Εκπαιδευτικών Άρθρο 14 Ειδικές κατηγορίες μετάθεσης 1.Κατά τις μεταθέσεις και τοποθετήσεις των εκπαιδευτικών λειτουργών μετατίθενται ή τοποθετούνται, κατά προτεραιότητα, συγκρινόμενοι μόνο μεταξύ τους. α)Οι εκπαιδευτικοί που έχουν παιδιά τα οποία χρειάζονται ειδική θεραπευτική αγωγή ή εκπαίδευση (τυφλά, κωφά ή βαρήκοα, πάσχοντα από μεσογειακή αναιμία, ή λευχαιμία, αυτιστικά, σπαστικά). Για την απόδειξη των ειδικών αυτών λόγων μετάθεσης απαιτείται πιστοποιητικό Κρατικού Νοσοκομείου. β)Οι εκπαιδευτικοί που έχουν τέσσερα ή περισσότερα άγαμα παιδιά, τα οποία δεν έχουν συμπληρώσει το 18ο έτος της ηλικίας τους. Στο σύνολο των παιδιών υπολογίζονται και όσα φοιτούν σε ανώτατες ή ανώτερες δημόσιες σχολές του εσωτερικού ή ισότιμες του εξωτερικού, εφόσον αυτά δεν έχουν υπερβεί το 25ο έτος της ηλικίας τους, δε βρίσκονται στο τελευταίο εξάμηνο ή έτος σπουδών ή δεν φοιτούν για απόκτηση δεύτερου πτυχίου ή μεταπτυχιακού τίτλου. Ως ημερομηνία συμπλήρωσης του 18ου ή 25ου έτους της ηλικίας θεωρείται η 31η Δεκεμβρίου του έτους κατά το οποίο πραγματοποιούνται οι μεταθέσεις. γ)Οι εκπαιδευτικοί που οι ίδιοι ή οι σύζυγοί τους πάσχουν από μεσογειακή αναιμία ή λευχαιμία που αποδεικνύεται με πιστοποιητικό Κρατικού Νοσοκομείου. 2.Η προτεραιότητα για τις μεταθέσεις της προηγούμενης παραγράφου ισχύει και για τις μεταθέσεις από περιοχή σε περιοχή και για τις μεταθέσεις και τοποθετήσεις της ίδιας περιοχής. 3.Για τις μεταθέσεις αυτού του άρθρου δεν απαιτείται η συμπλήρωση υπηρεσίας ενός έτους στην οργανική θέση. Άρθρο 15 Μεταθέσεις σε σχολεία της ίδιας περιοχής 1.Οι μεταθέσεις εκπαιδευτικών από σχολείο σε σχολείο της ίδιας περιοχής μετάθεσης γίνονται ύστερα από αίτηση των ενδιαφερομένων, με βάση τις κενές θέσεις του άρθρου 4 αυτού του Π.Δ. και τις τυχόν δημιουργούμενες κατά τη διαδικασία των μεταθέσεων. 2.Δικαίωμα να υποβάλουν αίτηση για μετάθεση από σχολείο σε σχολείο της ίδιας περιοχής μετάθεσης έχουν οι εκπαιδευτικοί που πληρούν τις προϋποθέσεις του άρθρου 8 αυτού του Π.Δ. 3.Οι ενδιαφερόμενοι για μετάθεση από σχολείο σε σχολείο της ίδιας περιοχής μετάθεσης υποβάλουν τη σχετική αίτηση με τα απαραίτητα δικαιολογητικά στο αρμόδιο περιφερειακό υπηρεσιακό συμβούλιο μέσω του Προϊσταμένου της διεύθυνσης ή γραφείου εκπαίδευσης μέσα στο μήνα Νοέμβριο, χωρίς να αναγράφουν στην αίτησή τους προτιμήσεις συγκεκριμένων σχολείων. 4.Μέσα στην ίδια προθεσμία υποβάλλουν στο οικείο περιφερειακό υπηρεσιακό συμβούλιο δήλωση για οριστική τοποθέτηση και όσοι βρίσκονται στη διάθεση αυτού από μετάθεση, διορισμό ή οποιοδήποτε άλλο λόγο. Οι Προϊστάμενοι των διευθύνσεων ή γραφείων Εκπαίδευσης, αφού διαπιστώσουν ότι συντρέχουν οι προϋποθέσεις μετάθεσης ή τοποθέτησης, ελέγχουν και βεβαιώνουν την ορθότητα και πληρότητα των δικαιολογητικών και τέλος προσδιορίζουν τις μονάδες μετάθεσης-τοποθέτησης κάθε εκπαιδευτικού κατά κριτήριο και στο σύνολό τους. Στη συνέχεια, συντάσσουν πίνακες των εκπαιδευτικών που υπέβαλαν αίτηση-δήλωση, κατά κατηγορία, στους οποίους περιέχονται το ονοματεπώνυμο, ο κλάδος, η ειδικότητα, η οργανική θέση και οι μονάδες μετάθεσης ή τοποθέτησης του καθενός, κατά κριτήριο και στο σύνολό τους. Οι πίνακες αυτοί στέλνονται μαζί με τις αιτήσεις-δηλώσεις το οικείο περιφερειακό υπηρεσιακό συμβούλιο, το αργότερο μέχρι τις 8 Ιανουαρίου. Φωτοαντίγραφα των αιτήσεων-δηλώσεων καθώς και τα σχετικά δικαιολογητικά φυλάσσονται στη διεύθυνση ή στο γραφείο εκπαίδευσης. Προκειμένου για μεταθέσεις στα πειραματικά σχολεία διαβιβάζονται στο αρμόδιο συμβούλιο τα δικαιολογητικά της παρ. 7 του άρθρου 31 του Ν. 1566/1985. Αντίγραφα των ανωτέρω πινάκων αναρτώνται στο χώρο ανακοινώσεων, της διεύθυνσης ή του γραφείου εκπαίδευσης και του περιφερειακού υπηρεσιακού συμβουλίου, προκειμένου να πληροφορηθούν οι ενδιαφερόμενοι όλα τα στοιχεία της μετάθεσηςτοποθέτησής τους. Οι εκπαιδευτικοί που διαπιστώνουν τυχόν παραλείψεις ή λάθη στην αναγραφή των στοιχείων τους, υποβάλουν σχετική αναφορά στο περιφερειακό υπηρεσιακό συμβούλιο. Η αναφορά αυτή εξετάζεται κατά τη διαδικασία λήψης της σχετικής απόφασης. 5.Μετά την ανακοίνωση μεταθέσεων του άρθρου 12 και τις τοποθετήσεις των υπεράριθμων εκπαιδευτικών, σύμφωνα με το άρθρο 13 αυτού του Π.Δ., τα περιφερειακά υπηρεσιακά συμβούλια, σε συνεδρίασή τους, προσδιορίζουν τις κενές οργανικές θέσεις των σχολικών μονάδων της αρμοδιότητάς τους και καταρτίζουν σχετικούς πίνακες κατά περιοχή μετάθεσης. Οι πίνακες αυτοί, καθώς και οι καταστάσεις με τα ονοματεπώνυμα και τα στοιχεία των εκπαιδευτικών που μετατέθηκαν από άλλες περιοχές, αναρτώνται στην πινακίδα ανακοινώσεων των Συμβουλίων. Στη συνέχεια, τα περιφερειακά υπηρεσιακά συμβούλια με ανακοίνωσή τους, καλούν όλους τους εκπαιδευτικούς που υπέβαλαν αίτηση για μετάθεση ή δήλωση για οριστική τοποθέτηση, καθώς και εκείνους που μετατέθηκαν από άλλες περιοχές, να υποβάλουν, μέσα σε δέκα (10) μέρες δήλωση, στην οποία να αναγράφουν τις συγκεκριμένες σχολικές μονάδες, όπου επιθυμούν να μετατεθούν ή να τοποθετηθούν. Στις δηλώσεις αυτές μπορούν να αναγράφουν, κατά σειρά προτίμησης, μέχρι είκοσι (20) σχολικές μονάδες. 6.Τα περιφερειακά υπηρεσιακά συμβούλια συνεδριάζουν το αργότερο μέχρι τέλος Μαΐου και αποφασίζουν για τις μεταθέσεις και τοποθετήσεις των εκπαιδευτικών με την εξής σειρά: α)Μεταθέσεις και τοποθετήσεις στις Σ.Μ.Ε.Α. σύμφωνα με τη διαδικασία που ορίζεται στο άρθρο 11. β)Μεταθέσεις και τοποθετήσεις στα πειραματικά σχολεία, σύμφωνα με τη διαδικασία που ορίζεται στο άρθρο 9. γ)Μεταθέσεις και τοποθετήσεις εκπαιδευτικών των ειδικών κατηγοριών του άρθρου 14. δ)Μεταθέσεις και τοποθετήσεις όλων των άλλων εκπαιδευτικών. Οι αιτήσεις για μετάθεση και οι δηλώσεις για τοποθέτηση των εκπαιδευτικών του εδαφίου αυτού συνεξετάζονται με βάση τα κριτήρια που ορίζονται στο άρθρο 16. Μετά την εξέταση των αιτήσεων και των δηλώσεων του εδαφίου αυτού, τα περιφερειακά υπηρεσιακά συμβούλια ανακοινώνουν τις θέσεις που εξακολουθούν να παραμένουν κενές. Οι εκπαιδευτικοί που υπέβαλαν δήλωση για τοποθέτηση εφόσον δεν κατέστη δυνατόν να τοποθετηθούν σε σχολείο της προτίμησής τους, μπορούν, αν το επιθυμούν, να υποβάλουν συμπληρωματική δήλωση για τοποθέτηση στις υπόλοιπες αυτές θέσεις μέσα σε πέντε (5) ημέρες από την ανακοίνωσή τους. Η τοποθέτηση αυτών γίνεται ύστερα από σύγκριση μεταξύ τους. 7.Οι εκπαιδευτικοί που δεν τοποθετήθηκαν σε σχολεία της προτίμησής τους, τοποθετούνται προς το συμφέρον της υπηρεσίας στις υπόλοιπες κενές θέσεις. Σε περίπτωση που οι εκπαιδευτικοί αυτοί είναι περισσότεροι από τις οργανικές θέσεις, παραμένουν στη διάθεση των περιφερειακών υπηρεσιακών συμβουλίων για τοποθέτηση σε σχολεία συγκεκριμένης περιοχής εκείνοι που συγκεντρώνουν το μεγαλύτερο αριθμό μονάδων μετάθεσης από τα κριτήρια της συνολικής υπηρεσίας, της συνυπηρέτησης και των οικογενειακών λόγων. 8.Αμοιβαίες μεταθέσεις. Οι αμοιβαίες μεταθέσεις γίνονται σύμφωνα με τη διαδικασία που ορίζεται στο άρθρο 10 αυτού του Π.Δ. α)Οι αποφάσεις των συμβουλίων για μετάθεση ή τοποθέτηση αναρτώνται με τους σχετικούς πίνακες στην πινακίδα ανακοινώσεών τους για να λάβουν γνώση οι ενδιαφερόμενοι. β)Τυχόν λάθη ή παραλείψεις στις αποφάσεις των συμβουλίων, που αφορούν μεταθέσεις ή τοποθετήσεις εκπαιδευτικών επενεξετάζονται από τα ίδια συμβούλια, ύστερα από αίτηση των ενδιαφερομένων. Η αίτηση αυτή που αναφέρεται στη διόρθωση συγκεκριμένων λαθών ή παραλείψεων δεν αποτελεί ένσταση και υποβάλλεται μέσα σε πέντε (5) ημέρες από την ανακοίνωση της σχετικής απόφασης. Τα περιφερειακά υπηρεσιακά συμβούλια εξετάζουν τις αιτήσεις αυτές μέσα στις επόμενες πέντε (5) ημέρες και οριστικοποιούν τις αποφάσεις τους. (Μετά τη σελ. 180,406) Σελ. 180,407 Τεύχος ΙΑ-1-3 Σελ. 43 Μεταθέσεις Εκπαιδευτικών 32.Β.δ.19 Άρθρο 16 Κριτήρια για τις μεταθέσεις και τοποθετήσεις 1.Κριτήρια για τις μεταθέσεις των εκπαιδευτικών είναι: α)η συνολική υπηρεσία β)η συνυπηρέτηση γ)οι οικογενειακοί λόγοι δ)οι συνθήκες διαβίωσης στις έδρες των σχολείων όπου υπηρέτησαν ή υπηρετούν ε)η εντοπιότητα στ)η πρώτη προτίμηση 2.Κριτήρια για τις τοποθετήσεις των εκπαιδευτικών είναι: α)η συνολική υπηρεσία β)οι οικογενειακοί λόγοι γ)οι συνθήκες διαβίωσης στις έδρες των σχολείων όπου υπηρέτησαν ή υπηρετούν δ)η πρώτη προτίμηση ε)η συνυπηρέτηση στ)η εντοπιότητα. 3.Ως συνολική υπηρεσία λαμβάνεται ο χρόνος πραγματικής υπηρεσίας στα σχολεία ή σχολές της δημόσιας εκπαίδευσης του Υπουργείου Εθνικής Παιδείας και Θρησκευμάτων. Ως χρόνος πραγματικής εκπαιδευτικής υπηρεσίας για κάθε εκπαιδευτικό θεωρείται: α)Ο συνολικός χρόνος από την ημερομηνία δημοσίευσης στην Εφημερίδα της Κυβερνήσεως του διορισμού του μέχρι 31 Αυγούστου του έτους κατά το οποίο διενεργούνται οι μεταθέσεις, εφόσον ανέλαβε υπηρεσία εντός του μηνός Σεπτεμβρίου. Για τους αναλαβόντας υπηρεσία μετά την 30η Σεπτεμβρίου η συνολική υπηρεσία τους υπολογίζεται από την ημερομηνία ανάληψης υπηρεσίας. β)Ο χρόνος εκπαιδευτικής υπηρεσίας σε ελληνικά σχολεία του εξωτερικού, εφόσον λαμβάνεται υπόψη για βαθμολογική προαγωγή κατά τις κείμενες διατάξεις. γ)Ο χρόνος που οι εκπαιδευτικοί υπηρέτησαν στη δημόσια ή ιδιωτική Α/θμια ή Β/θμια εκπαίδευση με σχέση εργασίας ιδιωτικού δικαίου. δ)Ο χρόνος εκπαιδευτικής υπηρεσίας που προσφέρθηκε στο δημόσιο με ωριαία αντιμισθία. Ο χρόνος αυτός υπολογίζεται με κλάσμα που έχει αριθμητή τις προσφερθείσες ώρες εβδομαδιαίας διδασκαλίας και παρονομαστή το υποχρεωτικό ωράριο διδασκαλίας που ισχύει κατά το χρόνο υπολογισμού των μονάδων μετάθεσης για τους νεοδιόριστους εκπαιδευτικούς του αντίστοιχου κλάδου. ε)Ο χρόνος εκπαιδευτικής υπηρεσίας σε εκπαιδευτικά ιδρύματα της τριτοβάθμιας εκπαίδευσης της ημεδαπής, εφόσον αυτός λαμβάνεται υπόψη για βαθμολογική προαγωγή και μισθολογική εξέλιξη. 4.Ο συνολικός χρόνος πραγματικής υπηρεσίας των εκπαιδευτικών εκφράζεται σε έτη και μήνες. Ειδικότερα για την Α/θμια εκπαίδευση χρόνος ίσος ή μεγαλύτερος των έξι (6) μηνών υπολογίζεται ως πλήρες έτος, ενώ σε αντίθετη περίπτωση δεν λαμβάνεται υπόψη. Για τη Β/θμια εκπαίδευση χρόνος ίσος ή μεγαλύτερος των 15 (δεκαπέντε) ημερών υπολογίζεται ως πλήρης μήνας, ενώ σε αντίθετη περίπτωση δε λαμβάνεται υπόψη. Όπου κατά τον υπολογισμό των μονάδων μετάθεσης συνολική υπηρεσία προκύπτει αριθμός με δεκαδικό μέρος, διατηρούνται μόνο τα δύο πρώτα ψηφία του. Σελ. 180,408 Τεύχος ΙΑ-1-3 Σελ. 44 Οι μονάδες μετάθεσης από τη συνολική υπηρεσία υπολογίζονται με συντελεστή δύο (2) για κάθε χρόνο υπηρεσίας. 5.Μονάδες μετάθεσης για συνυπηρέτηση λαμβάνουν οι εκπαιδευτικοί που ζητούν μετάθεση από μια περιοχή σε άλλη, εφόσον ο ή η σύζυγος υπηρετεί ή εργάζεται στην περιοχή αυτή. Οι μονάδες συνυπηρέτησης υπολογίζονται και για μεταθέσεις από σχολείο σε σχολείο της ίδιας περιοχής, ή τις τοποθετήσεις σε συγκεκριμένα σχολεία, εφόσον ο ή η σύζυγος υπηρετεί ή εργάζεται στην περιφέρεια του Δήμου ή της Κοινότητας όπου ζητείται η μετάθεση ή η τοποθέτηση. Οι εκπαιδευτικοί των παραπάνω περιπτώσεων λαμβάνουν τέσσερις (04) μονάδες μετάθεσης για συνυπηρέτηση. 6.Για την απόδειξη του τόπου και της φύσης της εργασίας του ή της συζύγου υποβάλλονται κατά περίπτωση τα παρακάτω δικαιολογητικά: α)Προκειμένου περί υπαλλήλων του δημοσίου ή υπαλλήλων ΝΠΔΔ ή ΟΤΑ ή υπαλλήλων του υπόλοιπου δημόσιου τομέα, όπως αυτός καθορίστηκε με τη διάταξη της παρ. 1 του άρθρου 1 του ν. 1256/82 (ΦΕΚ 65 τ.Α΄) ή άμισθων δημοσίων υπαλλήλων ή λειτουργών, βεβαίωση της υπηρεσίας του, από την οποία να προκύπτει ότι ο ή η σύζυγος υπηρετεί οργανικά και όχι με απόσπαση στο συγκεκριμένο τόπο. β)Προκειμένου περί εργαζομένων στον ιδιωτικό τομέα ή ελεύθερων επαγγελματιών, βεβαίωση του ασφαλιστικού τους φορέα (ΙΚΑ, ΤΕΒΕ, ΟΓ Α κλπ.) από την οποία να προκύπτει ότι ο ή η σύζυγος εργάζεται στον τόπου που ζητείται η μετάθεση τουλάχιστο τα δύο τελευταία χρόνια από την ημερομηνία υποβολής της αίτησης και είναι ασφαλισμένος στον οικείο ασφαλιστικό φορέα. 7.Οι μονάδες μετάθεσης για οικογενειακούς λόγους υπολογίζονται ως εξής : α)Οι έγγαμοι εκπαιδευτικοί λαμβάνουν τέσσερις (04) μονάδες μετάθεσης. Ίδιο αριθμό μονάδων λαμβάνουν και οι σε χηρεία εκπαιδευτικοί που έχουν άγαμα ανήλικα ή σπουδάζοντα παιδιά (φυσικά, θετά ή αναγνωρισμένα). β)Οι εκπαιδευτικοί που έχουν άγαμα ανήλικα ή σπουδάζοντα παιδιά (Φυσικά, θετά ή αναγνωρισμένα) λαμβάνουν τέσσερις (04) μονάδες μετάθεσης για το πρώτο παιδί, τέσσερις (04) δια το δεύτερο, έξι (06) για το τρίτο και επτά (07) μονάδες για καθένα από τα υπόλοιπα παιδιά. Ως ανήλικα θεωρούνται τα παιδιά που δεν έχουν υπερβεί το 18ο έτος της ηλικίας τους και ως σπουδάζοντα όσα φοιτούν σε ανώτερες ή ανώτατες δημόσιες σχολές του εσωτερικού ή ισότιμες του εξωτερικού, εφόσον δεν έχουν υπερβεί το 25ο έτος της ηλικίας τους, δεν βρίσκονται στο τελευταίο εξάμηνο ή έτος σπουδών ή δεν φοιτούν για απόκτηση δεύτερου πτυχίου ή μεταπτυχιακού τίτλου. Για την απόδειξη αυτών απαιτείται πιστοποιητικό δήμου ή κοινότητας ή του οικείου εκπαιδευτικού ιδρύματος κατά περίπτωση. Ως ημερομηνία συμπλήρωσης του 18ου ή του 25ου έτους της ηλικίας θεωρείται η 31 Δεκεμβρίου του έτους κατά το οποίο πραγματοποιούνται οι μεταθέσεις. 32.Β.δ.19 Μεταθέσεις Εκπαιδευτικών 8.Οι εκπαιδευτικοί της Α/θμιας και της Β/θμιας Εκπαίδευσης λαμβάνουν μονάδες μετάθεσης ανάλογα με τις συνθήκες διαβίωσης στην έδρα λειτουργίας των σχολείων όπου υπηρέτησαν ή υπηρετούν. Οι μονάδες μετάθεσης για το κριτήριο αυτό υπολογίζονται με βάση τα εξής: α)Οι σχολικές μονάδες της Α/θμιας εκπαίδευσης κατατάσσονται σε τέσσερις (04) κατηγορίες, τις Α΄, Β΄, Γ΄ και Δ΄ με απόφαση του Υπουργού Εθνικής Παιδείας και Θρησκευμάτων, ύστερα από εισηγήσεις των οικείων Π.Υ .Σ.Π.Ε.., σε συνεργασία με τα πρωτοβάθμια συνδικαλιστικά όργανα του νομού. Τα περιφερειακά συμβούλια, προκειμένου να κατατάξουν τα σχολεία της δικαιοδοσίας τους σε κατηγορίες, λαμβάνουν υπόψη τον πληθυσμό της έδρας των σχολείων, τις συνθήκες διαβίωσης εκεί των εκπαιδευτικών, την οργανικότητα, την απόστασή τους από την έδρα του Νομού, το υψόμετρο και κάθε άλλο αξιολογικό, κατά την άποψή τους, παράγοντα. Οι σχολικές μονάδες που καταργήθηκαν ή συγχωνεύτηκαν κατά την τελευταία διετία πριν από την ισχύ αυτού του Π.Δ. θεωρείται ότι ανήκουν στην κατηγορία της πλησιέστερης σχολικής μονάδας. Οι εκπαιδευτικοί της Α/θμιας εκπαίδευσης που υπηρέτησαν η υπηρετούν σε σχολεία Β΄, Γ΄, ή Δ΄, κατηγορίας λαμβάνουν 1, 2 ή 4 μονάδες μετάθεσης για κάθε διδακτικό έτος υπηρεσίας, αντίστοιχα. Οι εκπαιδευτικοί που υπηρέτησαν ή υπηρετούν σε σχολεία Α΄ κατηγορίας ή σε αναγνωρισμένα ελληνικά σχολεία του εξωτερικού δε λαμβάνουν μονάδες μετάθεσης για δυσμενείς συνθήκες διαβίωσης. Οι μονάδες αυτές υπολογίζονται για πραγματική υπηρεσία. Κατά τον υπολογισμό των μονάδων μετάθεσης για το κριτήριο αυτό λαμβάνονται υπόψη μόνο τα σχολεία στα οποία υπηρέτησε ο εκπαιδευτικός τα δύο (2) τελευταία διδακτικά έτη, συμπεριλαμβανομένου του διδακτικού έτους κατά το οποίο διενεργούνται οι μεταθέσεις. Αν κατά τη διάρκεια του ίδιου διδακτικού έτους ο εκπαιδευτικός υπηρέτησε σε σχολεία διαφορετικής κατηγορίας, οι μονάδες δυσμενών συνθηκών διαβίωσης υπολογίζονται με βάση το σχολείο στο οποίο υπηρέτησε το μεγαλύτερο διάστημα του διδακτικού έτους. β)Οι σχολικές μονάδες της Β/θμιας εκπαίδευσης κατατάσσονται σε 10 (δέκα κατηγορίες, τις Α, Β, Γ , Δ, Ε, ΣΤ, Ζ, Η, Θ και Ι, με απόφαση του Υπουργού Εθνικής Παιδείας και Θρησκευμάτων, ύστερα από πρόταση του Κ.Υ .Σ.Δ.Ε., το οποίο λαμβάνει υπόψη και τη γνώμη της δευτεροβάθμιας συνδικαλιστικής οργάνωσης των εκπαιδευτικών. Οι σχολικές μονάδες που καταργήθηκαν πριν από την έναρξη ισχύος αυτού του Π.Δ. θεωρείται ότι ανήκουν στην κατηγορία της πλησιέστερης λειτουργούσας σχολικής μονάδας ίδιας βαθμίδας. Οι μονάδες μετάθεσης για το κριτήριο αυτό υπολογίζονται με βάθη το χρόνο πραγματικής υπηρεσίας σε κάθε σχολική μονάδα και την κατηγορία στην οποία ανήκει η σχολική μονάδα. Ο χρόνος υπηρεσίας εκφράζεται σε έτη και μήνες. Χρόνος ίσος ή μεγαλύτερος των δέκα πέντε (15) ημερών λογίζεται ως πλήρης μήνας, ενώ σε αντίθετη περίπτωση παραλείπεται. Για κάθε έτος υπηρεσίας σε σχολεία Α, Β, Γ , Δ, Ε, ΣΤ, Ζ, Η, Θ και Ι κατηγορίας υπολογίζονται 1, 2, 3, 4, 5, 6, 7, 8, 9 και 10 μονάδες μετάθεσης αντίστοιχα. γ)Για τους εκπαιδευτικούς της Α/θμιας και Β/θμιας Εκπαίδευσης που υπηρέτησαν ή υπηρετούν σε άλλες υπηρεσίες, εκτός σχολείων, ο χρόνος της υπηρεσίας σ’ αυτές θεωρείται ότι διανύθηκε σε σχολείο της έδρας των υπηρεσιών. Για τα μέλη των πρωτοβαθμίων, δευτεροβαθμίων και τριτοβαθμίων συνδικαλιστικών οργανώσεων και τους αιρετούς εκπροσώπους των εκπαιδευτικών στα υπηρεσιακά συμβούλια και για τους αποσπασμένους στις διευθύνσεις εκπαίδευσης, στα γραφεία εκπαίδευσης και στα γραφεία Φυσικής Αγωγής, ο χρόνος απόσπασης θεωρείται ότι διανύθηκε στην οργανική τους θέση για κάθε περίπτωση. Το ίδιο ισχύει και για τους εκπαιδευτικούς που καλούνται σε επιμόρφωση ή μετεκπαίδευση. Οι εκπαιδευτικοί που υπηρέτησαν ή υπηρετούν σε άλλα σχολεία ως διευθυντές ή υποδιευθυντές ή υπεύθυνοι τομέων Σ.Ε.Κ. λαμβάνουν τις μονάδες της θέσης στην οποία άσκησαν ή ασκούν τα καθήκοντά τους. Για τους εκπαιδευτικούς της Β/θμιας εκπαίδευσης που υπηρέτησαν ή υπηρετούν συγχρόνως σε σχολεία διαφορετικής κατηγορίας, ο χρόνος υπολογίζεται αναλογικά. Ο χρόνος άδειας αναρρωτικής, κύησης ή λοχείας των εκπαιδευτικών θεωρείται ότι διανύθηκε στην οργανική τους θέση, εκτός αν είχαν αποσπασθεί σε άλλο σχολείο ή υπηρεσία, οπότε λαμβάνουν τις μονάδες μετάθεσης του σχολείου ή της υπηρεσίας που αποσπάσθηκαν. Ο χρόνος άδειας εκπαιδευτικής ή άνευ αποδοχών θεωρείται ότι διανύθηκε σε σχολεία Α΄ κατηγορίας. Ο χρόνος απόσπασης των εκπαιδευτικών της Β/θμιας Εκπαίδευσης σε αναγνωρισμένα ελληνικά σχολεία του εξωτερικού θεωρείται ότι διανύθηκε σε σχολεία Α΄ κατηγορίας για την Ευρώπη, της Β΄ κατηγορίας για την Αμερική και της Γ΄ κατηγορίας για τις υπόλοιπες χώρες. Όταν ο εκπαιδευτικός υπηρετεί διαδοχικά σε σχολεία της ίδιας κατηγορίας, ο χρόνος λογίζεται ενιαίος. «Η Υπηρεσία των εκπαιδευτικών στα γραφεία του Προέδρου και των Αντιπροέδρων της Κυβέρνησης, Υπουργών, Αναπληρωτών Υπουργών και Υφυπουργών, καθώς και των Βουλευτών, με απόσπαση, θεωρείται ότι διανύθηκε στην οργανική τους θέση για κάθε περίπτωση». Το μέσα σε « » εδάφιο προστέθηκε από το Π.Δ. 385/29 Σεπτ.-19 Οκτ. 1995 (ΦΕΚ Α΄ 215). 9.Μονάδες μετάθεσης για εντοπιότητα λαμβάνουν οι εκπαιδευτικοί της Α/θμιας και της Β/θμιας εκπαίδευσης όταν ζητούν μετάθεση από μια περιοχή σε άλλη περιοχή, εφόσον είναι δημότες δήμου ή κοινότητας της περιοχής αυτής από διετίας τουλάχιστον μέχρι την ημερομηνία υποβολής της αίτησης μετάθεσης. Οι μονάδες μετάθεσης για εντοπιότητα υπολογίζονται και όταν οι εκπαιδευτικοί ζητούν μετάθεση ή τοποθέτηση μέσα στην ίδα περιοχή, εφόσον είναι δημότες του δήμου ή της κοινότητας όπου λειτουργούν τα σχολεία, στα οποία επιθυμούν να μετατεθούν ή να τοποθετηθούν, εκτός αν ο δήμος ή η κοινότητα είναι πρωτεύουσα Νομού ή ανήκει σε περιοχές της τέως διοίκησης πρωτεύουσας (Τ.Δ.Π.) ή του τέως Δήμου Θεσσαλονίκης (Τ.Δ.Θ). Οι εκπαιδευτικοί των παραπάνω περιπτώσεων λαμβάνουν δύο (02) μονάδες μετάθεσης για εντοπιότητα. Η εντοπιότητα αποδεικνύεται από βεβαίωση του οικείου προέδρου κοινότητας ή δημάρχου, από την οποία να προκύπτει ότι ο εκπαιδευτικός είναι δημότης του δήμου ή της κοινότητας από διετίας. 10.Οι εκπαιδευτικοί που ζητούν μετάθεση ή τοποθέτηση λαμβάνουν για την περιοχή ή το σχολείο της πρώτης προτίμησής τους δύο (02) μονάδες μετάθεσης. 11.Σε περίπτωση ισοβαθμίας εκπαιδευτικών κατά τις μεταθέσεις ή τις τοποθετήσεις προηγούνται οι εκπαιδευτικοί που υπερέχουν κατά κριτήριο, εάν αυτά συντρέχουν και με την εξής σειρά: α)στη συνολική υπηρεσία β)στους οικογενειακούς λόγους γ)στην συνυπηρέτηση δ)στις δυσμενείς συνθήκες λειτουργίας των σχολείων όπου υπηρέτησαν ή υπηρετούν ε)στην πρώτη προτίμηση στ)στην εντοπιότητα Σε περίπτωση ισοβαθμίας και στα επιμέρους κριτήρια λαμβάνεται υπόψη η ημερομηνία και η σειρά δημοσίευσης του διορισμού τους στην εφημερίδα της Κυβερνήσεως. Άρθρο 17 Περιοχές δήμων για μεταθέσεις και τοποθετήσεις Για τις μεταθέσεις και τοποθετήσεις των εκπαιδευτικών την πρωτοβάθμιας εκπαίδευσης τα σχολεία που λειτουργούν στις παρακάτω περιοχές θεωρούνται ότι ανήκουν στον ίδιο δήμο: α)της περιοχής της νομαρχίας Αθήνας, β)της περιοχής της τέως διοίκησης πρωτευούσης της νομαρχίας Ανατολικής Αττικής, γ)της περιοχής της τέως διοίκησης πρωτευούσης της νομαρχίας Δυτικής Αττικής, δ)της περιοχής της τέως διοίκησης πρωτευούσης της νομαρχίας Πειραιά, ε)της περιοχής των δήμων Βόλου και Ν. Ιωνίας του Νομού Μαγνησίας, στ)της περιοχής του δήμου Αγρινίου και της κοινότητας Αγίου Κωνσταντίνου του νομού Αιτωλοακαρνανίας. ζ)της περιοχής του δήμου Ηρακλείου και της κοινότητας Νέας Αλικαρνασσού της Νομαρχίας Ηρακλείου Κρήτης η)της περιοχής του τέως δήμου Θεσσαλονίκης 2.Οι περιοχές των περιπτώσεων α, β, γ. και δ΄ της προηγούμενης παραγράφου η περιοχή του τέως δήμου Θεσσαλονίκης και οι δήμοι και κοινότητες της πρωτευούσης κάθε νομού θεωρούνται ότι αποτελούν ενιαίο δήμο για τις μεταθέσεις και τοποθετήσεις των εκπαιδευτικών της δευτεροβάθμιας εκπαίδευσης. (Αντί για τη σελ. 180,409(β) Σελ. 180,409(γ) Τεύχος 1225-Σελ. 75 Μεταθέσεις Εκπαιδευτικών 32.Β.δ.19 Μεταθέσεις στα Μουσικά Γυμνάσια-Λύκεια Άρθρο 2 Κατηγορίες τοποθετήσεων Οι τοποθετήσεις των εκπαιδευτικών της δημόσιας πρωτοβάθμιας και δευτεροβάθμιας εκπαίδευσης διακρίνονται σε: α)Τοποθετήσεις εκπαιδευτικών που μετατίθενται σύμφωνα με τις κατηγορίες β, δ και στ του άρθρου 1 αυτού του Π.Δ. β)Τοποθετήσεις εκπαιδευτικών, των οποίων λήγει η απόσπαση σε αναγνωρισμένα ελληνικά σχολεία του εξωτερικού, σύμφωνα με τις διατάξεις του άρθρου 16, Κεφάλαιο Γ΄, παρ. 9 του Ν. 1566/1985 όπως τροποποιήθηκαν με τις διατάξεις του άρθρου 5 του Ν. 1824/1988. Άρθρ.17α.-1.Δικαίωμα υποβολής αίτησης για μετάθεση στα Μουσικά σχολεία έχουν οι εκπαιδευτικοί της Δευτεροβάθμιας Εκπαίδευσης, εφόσον μέχρι 31 Αυγούστου του έτους κατά το οποίο πραγματοποιούνται οι μεταθέσεις: α.Έχουν υπηρετήσει ένα (1) τουλάχιστον έτος στην κατεχόμενη οργανική θέση. β.Οι εκπαιδευτικοί ι΄)γενικών μαθημάτων έχουν 5ετή τουλάχιστον διδακτική εμπειρία στα σχολεία της Δευτεροβάθμιας Εκπαίδευσης ιι΄)της μουσικής 2ετή τουλάχιστον διδακτική εμπειρία στα σχολεία της Δευτεροβάθμιας Εκπαίδευσης. 2.Οι μεταθέσεις της κατηγορίας αυτής γίνονται με απόφαση του Κ.Υ .Σ.Δ.Ε., το οποίο λαμβάνει υπόψη τη γνώμη της Καλλιτεχνικής Επιτροπής. Η επιτροπή αυτή, για τη διατύπωση γνώμης, λαμβάνει υπόψη για μεν τους καθηγητές γενικών μαθημάτων τη σχέση που έχουν με τις τέχνες γενικά και τη μουσική ειδικότερα (ειδικές σπουδές ή αναγνωρισμένο καλλιτεχνικό έργο και δράση), για δε τους καθηγητές μουσικής την απόλυτη εξειδίκευσή τους σε τομείς της μουσικής. 3.Για την πραγματοποίηση των μεταθέσεων αυτών, οι Προϊστάμενοι των Διευθύνσεων ή Γραφείων στην αρμοδιότητα των οποίων ανήκουν τα μουσικά σχολεία, γνωστοποιούν τις κενές θέσεις σε όλες τις Διευθύνσεις και Γραφεία Δευτεροβάθμιας Εκπαίδευσης και στη Διεύθυνση Προσωπικού Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων, μέχρι 30 Οκτωβρίου. 4.Οι αιτήσεις των ενδιαφερομένων εκπαιδευτικών υποβάλλονται μέχρι 15 Δεκεμβρίου στη Διεύθυνση ή το Γραφείο που υπάγεται το σχολείο, στο οποίο ανήκουν οργανικά. Οι προϊστάμενοι των Διευθύνσεων ή Γραφείων, αφού διαπιστώσουν ότι οι εκπαιδευτικοί πληρούν τις προϋποθέσεις μετάθεσης, στέλνουν τις αιτήσεις και τα δικαιολογητικά, καθώς επίσης και το βιογραφικό σημείωμα, τα οποία υποχρεούνται να υποβάλλουν οι ενδιαφερόμενοι, στη Διεύθυνση Προσωπικού Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων, μέχρι 15 Ιανουαρίου. 5.Για τις μεταθέσεις, το Υπηρεσιακό Συμβούλιο λαμβάνει υπόψη, πέραν της γνώμης της Καλλιτεχνικής Επιτροπής, σύμφωνα με την παρ. 2 αυτού του άρθρου, την επιμόρφωση, τη μετεκπαίδευση, την προηγούμενη διδακτική εμπειρία στα μουσικά σχολεία, τις μεταπτυχιακές σπουδές, την επιστημονική συγκρότηση και γενικά τα αυξημένα τυπικά και ουσιαστικά προσόντα. Σελ. 180,410(γ) Τεύχος 1225-Σελ. 76 6.Η διαδικασία των μεταθέσεων αυτών ολοκληρώνεται μέχρι 30 Μαρτίου. Κατά την πρώτη εφαρμογή του παρόντος, οι κενές θέσεις προκηρύσσονται μέχρι 30 Σεπτεμβρίου, οι αιτήσεις υποβάλλονται μέχρι 10 Οκτωβρίου και διαβιβάζονται στο Υπουργείο εθνικής Παιδείας και Θρησκευμάτων μέχρι το τέλος Οκτωβρίου. Οι μεταθέσεις πραγματοποιούνται μέχρι 20 Νοεμβρίου.» Το άρθρ. 17α προστέθηκε από το άρθρ. μόνο Π.Δ. 373/9-13 Σεπτ. 1993 (ΦΕΚ Α΄ 156). 32.Β.δ.19 Μεταθέσεις Εκπαιδευτικών Άρθρο 18 Μεταβατικές διατάξεις 1.Κατά τη πρώτη εφαρμογή αυτού του Π.Δ. οι προθεσμίες αυτού ορίζονται ως εξής: α)για την κατάρτιση των πινάκων κενών οργανικών θέσεων, κατά το άρθρο 4, μέχρι 10 Απριλίου 1989. β)για την υποβολή των αιτήσεων μετάθεσης, κατά το άρθρο 6, εντός δέκα πέντε (15) ημερών από τη δημοσίευση αυτού του Π.Δ. γ)για την ανάκληση των αιτήσεων μετάθεσης, κατά το άρθρ. 6 μέχρι την προηγούμενη της κατάρτισης της πρότασης μεταθέσεων από το οικείο υπηρεσιακό συμβούλιο. δ)για τη γνωστοποίηση των κενών θέσεων στα πειραματικά σχολεία, κατά το άρθρ. 9, εντός πέντε ημερών από τη δημοσίευση αυτού του Π.Δ. ε)για την υποβολή αιτήσεων μετάθεσης στα πειραματικά σχολεία, κατά το άρθρο 9, εντός δέκα πέντε (15) ημερών από τη δημοσίευση αυτού του Π.Δ. στ)για την υποβολή των αιτήσεων για μετάθεση στα σχολεία της ίδιας περιοχής, κατά το άρθρο 15, εντός δέκα πέντε ημερών από τη δημοσίευση αυτού του Π.Δ. ζ)για την αποστολή των αιτήσεων μετάθεσης της προηγούμενης περίπτωσης στο οικείο περιφερειακό υπηρεσιακό συμβούλιο, κατά το άρθρο 15, εντός μηνός από τη δημοσίευση αυτού του Π.Δ. η)για τη διενέργεια των μεταθέσεων από τα κεντρικά υπηρεσιακά συμβούλια μέχρι 20 Μαΐου 1989. θ)για τη διενέργεια των μεταθέσεων από τα περιφερειακά υπηρεσιακά συμβούλια, κατά το άρθρο 15, μέχρι 15 Ιουνίου 1989. 2.Κατά την πρώτη εφαρμογή αυτού του Π.Δ: α)Στα ενιαία πολυκλαδικά λύκεια μετατίθενται με απόφαση του Υπουργού Εθνικής Παιδείας και Θρησκευμάτων ύστερα από πρόταση του κεντρικού υπηρεσιακού συμβουλίου: ι)οι εκπαιδευτικοί που ανήκουν οργανικά σε λύκεια που καταργήθηκαν εξαιτίας της ίδρυσης ενιαίων πολυκλαδικών λυκείων, ιι)οι ήδη υπηρετούντες για δύο τουλάχιστον σχολικά έτη με απόσπαση στα Ενιαία Πολυκλαδικά λύκεια και ιιι)οι ήδη υπηρετούντες για δύο τουλάχιστον έτη στη διεύθυνση εφαρμογής εκπαιδευτικών σχεδίων της κεντρικής υπηρεσίας του Υπουργείου Εθνικής Παιδείας και Θρησκευμάτων με απόσπαση, εφόσον αποδειγμένα ασχολούνται στη στήριξη του διδακτικού έργου των ενιαίων πολυκλαδικών λυκείων. Δικαίωμα για τις μεταθέσεις αυτές έχουν οι εκπαιδευτικοί που ανήκουν οργανικά σε σχολεία του ίδιου νομού, στην περιοχή του οποίου λειτουργεί κάθε ενιαίο πολυκλαδικό λύκειο. Οι νομαρχίες Αττικής θεωρείται ότι αποτελούν ενιαίο νομό. Οι μεταθέσεις γίνονται ύστερα από δηλώσεις των ενδιαφερομένων. Σε περίπτωση που οι δηλώσεις είναι περισσότερες από τις πληρούμενες θέσεις προτιμώνται οι εκπαιδευτικοί που ανήκουν στις παραπάνω περιπτώσεις και κατά την αναφερόμενη σειρά. Σε περίπτωση περισσότερων δηλώσεων εκπαιδευτικών που ανήκουν στην ίδια περίπτωση προτιμώνται όσοι έχουν περισσότερες μονάδες μετάθεσης σύμφωνα με τις διατάξεις αυτές του Π.Δ. β)Οι εκπαιδευτικοί που βρίσκονται στη διάθεση των περιοχών μετάθεσης τοποθετούνται σε σχολεία της ίδιας περιοχής κατά τις μεταθέσεις και τοποθετήσεις των εκπαιδευτικών, ύστερα από σύγκριση με όλους τους υπό τοποθέτηση ή μετάθεση εκπαιδευτικούς και με βάση τις μονάδες μετάθεσης. γ)Για την συνδρομή της προϋπόθεσης της παραγράφου ι του άρθρου 8 αυτού του Π.Δ. για μετάθεση εκπαιδευτικών της πρωτοβάθμιας εκπαίδευσης υπολογίζεται και ο χρόνος απόσπασης μέχρι 31.8.1989 εκτός οργανικής θέσης. «3.Η υπηρεσία των εκπαιδευτικών στην κεντρική υπηρεσία του Υπουργείου Εθνικής Παιδείας και Θρησκευμάτων με απόσπαση θεωρείται ότι διανύθηκε στην οργανική θέση τους για κάθε περίπτωση». Η παρ. 3 αντικαταστάθηκε ως άνω από το άρθρο μόνο Π.Δ. 525/5 Ιουλ.-6 Οκτ. 1989 (ΦΕΚ Α΄ 221). Άρθρο 19 Καταργητικές διατάξεις Από τη δημοσίευση στην εφημερίδα της Κυβερνήσεως αυτού του Π.Δ. καταργούνται τα Προεδρικά Διατάγματα: α)102/83 (ΦΕΚ Α΄ 45) β)112/83 (ΦΕΚ Α΄ 50) γ)129/84 (ΦΕΚ Α΄ 41) δ)72/86 (ΦΕΚ Α΄ 27) Άρθρο 3 Αρμόδια όργανα για τις μεταθέσεις και τοποθετήσεις Αρμόδια όργανα για τις μεταθέσεις και τοποθετήσεις των εκπαιδευτικών της Α/θμιας και Β/θμιας εκπαίδευσης είναι τα κεντρικά υπηρεσιακά συμβούλια (ΚΥΣΠΕ και ΚΥΣΔΕ) και τα περιφερειακά υπηρεσιακά συμβούλια (ΠΥΣΠΕ και ΠΥΣΔΕ). Τα κεντρικά υπηρεσιακά συμβούλια είναι αρμόδια: α)Για τις μεταθέσεις του διδακτικού προσωπικού σε περιοχές μετάθεσης, για να τοποθετηθούν σε σχολικές μονάδες ειδικής αγωγής (Σ.Μ.Ε.Α.). β)Για τις τοποθετήσεις των εκπαιδευτικών που επανέρχονται από αναγνωρισμένα ελληνικά σχολεία του εξωτερικού. γ)Για τις μεταθέσεις διδακτικού προσωπικού από περιοχή σε περιοχή μετάθεσης. δ)Για την αμοιβαία μετάθεση από σχολείο περιοχής μετάθεσης σε σχολείο άλλης περιοχής. ε)Για τις μεταθέσεις εκπαιδευτικών σε πειραματικά σχολεία, εφόσον τα σχολεία αυτά ανήκουν σε περιφερειακό επιμορφωτικό κέντρο (ΠΕΚ) το οποίο καλύπτει περισσότερες της μιας περιοχές μετάθεσης. Τα περιφερειακά υπηρεσιακά συμβούλια είναι αρμόδια: α)Για τις μεταθέσεις διδακτικού προσωπικού από σχολείο σε σχολείο της ίδιας περιοχής μετάθεσης, εκτός από τις μεταθέσεις από μη ειδικό σχολείο σε ειδικό σχολείο της περιοχής. β)Για τις τοποθετήσεις των εκπαιδευτικών σε σχολεία της περιοχής, που μετατέθηκαν στην περιοχή ύστερα από πράξη του οικείου κεντρικού υπηρεσιακού συμβουλίου. γ)Για τις μεταθέσεις από σχολικές μονάδες ειδικής αγωγής (ΣΜΕΑ) σε ΣΜΕΑ της ίδιας περιοχής και της τοποθετήσεις σε ΣΜΕΑ της περιοχής. δ)Για τις μεταθέσεις και τοποθετήσεις σε πειραματικά σχολεία της ίδιας περιοχής. ε)Για τις τοποθετήσεις σε συγκεκριμένα σχολεία της ίδιας περιοχής των εκπαιδευτικών που επανήλθαν από αναγνωρισμένα Ελληνικά σχολεία του εξωτερικού. στ)Για τις αμοιβαίες μεταθέσεις από σχολείο σε σχολείο της ίδιας περιοχής μετάθεσης. Άρθρο 4 Πίνακες οργανικής σύνθεσης διδακτικού προσωπικού 1.Β/θμιας εκπαίδευσης. Για την πραγματοποίηση των μεταθέσεων η Διεύθυνση προσωπικού Β/θμιας εκπαίδευσης του ΥΠΕΠΘ καταρτίζει κάθε σχολικό έτος και μέχρι 5 Απριλίου πίνακες οργανικών θέσεων κατά κλάδο και ειδικότητα και κατά περιοχή μετάθεσης. Για τις Σ.Μ.Ε.Α. και τα πειραματικά σχολεία συντάσσονται ξεχωριστοί πίνακες. Οι πίνακες συντάσσονται με βάση τις εισηγήσεις των περιφερειακών υπηρεσιακών συμβουλίων, τα οποία υπολογίζουν τις κενές οργανικές θέσεις ή τις υπεραριθμίες, λαμβάνοντας υπόψη: α)Το ωρολόγιο πρόγραμμα κάθε σχολικής μονάδας. β)Τα τμήματα που προβλέπεται ότι θα λειτουργήσουν κατά το επόμενο σχολικό έτος. γ)Τις κενές οργανικές θέσεις που προβλέπεται ότι θα προκύψουν μέχρι 31 Αυγούστου του έτους πραγματοποίησης των μεταθέσεων εξαιτίας της αποχώρησης των συμπληρούντων το όριο ηλικίας ή τριακονταπενταετή υπηρεσία. δ)Τους οργανικά ανήκοντες στις σχολικές μονάδες της δικαιοδοσίας τους εκπαιδευτικούς. ε)Την ομάδα σχολείων στην οποία ανήκει κάθε σχολική μονάδα. Για το σκοπό αυτό τα περιφερειακά υπηρεσιακά συμβούλια εισηγούνται για τον καθορισμό των ομάδων σχολείων της δικαιοδοσίας τους, λαμβάνοντας υπόψη τη γεωγραφική κατανομή των σχολικών μονάδων, την τυχόν συστέγαση, τις συγκοινωνιακές συνθήκες και κάθε άλλο χρήσιμο κατά την άποψή τους στοιχείο. Εφόσον οι συνθήκες λειτουργίας των σχολείων μεταβληθούν, τα συμβούλια μπορεί να ανακαθορίζουν τις ομάδες σχολείων στην αρχή της σχολικής χρονιάς. 2.Α/θμιας εκπαίδευσης Οι προϊστάμενοι των διευθύνσεων της Α/θμιας εκπαίδευσης υποβάλλουν στη διεύθυνση προσωπικού Π.Ε. τους ΥΠΕΠΘ μέχρι 5 Απριλίου πίνακες κενών οργανικών θέσεων, χωριστά για δασκάλους και νηπιαγωγούς και κατά περιοχή μετάθεσης. Για τη σύνταξη των πινάκων αυτών, οι προϊστάμενοι των διευθύνσεων, λαμβάνουν υπόψη: α)Τις κενές οργανικές θέσεις όλων των σχολείων, συμπεριλαμβανομένων και των πειραματικών. β)Τις κενές οργανικές θέσεις που προβλέπεται ότι θα προκύψουν μέχρι 31 Αυγούστου του έτους πραγματοποίησης των μεταθέσεων εξαιτίας της αποχώρησης εκείνων που συμπληρώνουν το όριο ηλικίας ή τριακονταπενταετή υπηρεσία. Σε περίπτωση υπεραριθμίας στο ΠΥΣΠΕ αναγράφεται στους πίνακες ο αριθμός των υπεραρίθμων εκπαιδευτικών. Για τις κενές θέσεις των Σ.Μ.Ε.Α. συντάσσονται χωριστοί πίνακες. 3.Για τη σύνταξη των τελικών πινάκων οργανικής σύνθεσης διδακτικού προσωπικού, κατά περιοχή μετάθεσης, οι διευθύνσεις προσωπικού Α/θμιας και Β/θμιας εκπαίδευσης του ΥΠΕΠΘ, υπολογίζουν και τις θέσεις που προκύπτουν από ιδρύσεις ή προαγωγές σχολείων, από αποσπάσεις εκπαιδευτικών σε αναγνωρισμένα ελληνικά σχολεία του εξωτερικού, ή άλλες αιτίες. Άρθρο 5 Περιοχές μετάθεσης Οι δημόσιες σχολικές μονάδες της Α/θμιας και της Β/θμιας εκπαίδευσης κάθε νομού κατανέμονται σε περιοχές μετάθεσης, σύμφωνα με τις διατάξεις του άρθρου 5 του Ν. 1824/1988. (Μετά τη σελ. 180,402(β) Σελ. 180,403 Τεύχος ΙΑ-1-3 Σελ. 39 Μεταθέσεις Εκπαιδευτικών 32.Β.δ.19 Άρθρο 6 Αιτήσεις-Προθεσμίες 1.Ο τύπος των αιτήσεων μετάθεσης καθορίζεται από τις οικείες Διευθύνσεις Προσωπικού του ΥΠ.Ε.Π.Θ. 2.Οι αιτήσεις μετάθεσης υποβάλλονται από τους εκπαιδευτικούς μέσα στο μήνα Νοέμβριο κάθε έτους. 3.Οι προϋποθέσεις και οι λόγοι μετάθεσης που προβλέπονται από αυτό το Π.Δ. πρέπει να υπάρχουν κατά την ημερομηνία που λήγει η προθεσμία υποβολής των αιτήσεων. Κατεξαίρεση δήλωση για την απόκτηση νεογέννητου παιδιού λαμβάνεται υπόψη εάν υποβληθεί μέχρι το τέλος Φεβρουαρίου. Όπου προβλέπεται ως προϋπόθεση μετάθεσης η συμπλήρωση ορισμένου χρόνου υπηρεσίας, ο χρόνος αυτός υπολογίζεται μέχρι 31 Αυγούστου του έτους διενέργειας των μεταθέσεων. 4.Αίτηση μετάθεσης μπορεί να ανακληθεί μέχρι 15 Απριλίου. 5.Οι προθεσμίες για την υποβολή αιτήσεων και δηλώσεων κατά τις διατάξεις αυτού του Π.Δ. είναι ανατρεπτικές. Άρθρο 7 Εκτέλεση και γνωστοποίηση των μεταθέσεων 1.Οι μεταθέσεις για τις οποίες σύμφωνα με τις διατάξεις αυτού του Π.Δ. αποφασίζουν τα κεντρικά υπηρεσιακά συμβούλια, εκτελούνται με απόφαση του Υπουργού Εθνικής Παιδείας και Θρησκευμάτων. Οι μεταθέσεις και τοποθετήσεις για τις οποίες σύμφωνα με τις διατάξεις αυτού του Π.Δ. αποφασίζουν τα περιφερειακά υπηρεσιακά συμβούλια εκτελούνται με απόφαση του οικείου Νομάρχη. 2.Όταν ικανοποιείται το αίτημα εκπαιδευτικού για μια κατηγορία μετάθεσης, δεν εξετάζονται οι αιτήσεις που τυχόν έχει υποβάλει για άλλες κατηγορίες μετάθεσης. 3.Οι μεταθέσεις που πραγματοποιούνται από τα κεντρικά υπηρεσιακά συμβούλια γνωστοποιούνται με τον ημερήσιο τύπο και κοινοποιούνται στις δευτεροβάθμιες οργανώσεις των εκπαιδευτικών. 4.Οι μεταθέσεις που πραγματοποιούνται από τα περιφερειακά υπηρεσιακά συμβούλια, γνωστοποιούνται με την ανάρτηση της σχετικής απόφασης στην πινακίδα ανακοινώσεων των οικείων συμβουλίων. 5.Η ανάληψη υπηρεσίας στις νέες θέσεις γίνεται με τη λήξη του διδακτικού έτους. Άρθρο 8 Γενικές προϋποθέσεις μετάθεσης 1.Για τη μετάθεση εκπαιδευτικών που προβλέπονται από τις διατάξεις αυτού του Π.Δ. απαιτείται υπηρεσία ενός έτους στην κατεχόμενη οργανική θέση μέχρι 31 Αυγούστου του έτους κατά το οποίο πραγματοποιούνται οι μεταθέσεις. 2.Για τους εκπαιδευτικούς που διορίζονται και αναλαμβάνουν υπηρεσία το μήνα Σεπτέμβριο, ως ημερομηνία διορισμού λογίζεται η 1η Σεπτεμβρίου. 3.Ο χρόνος προσωρινής τοποθέτησης των νεοδιόριστων εκπαιδευτικών, θεωρείται ότι διανύθηκε στην οργανική θέση. 4.Ο χρόνος παραμονής των εκπαιδευτικών στη διάθεση των υπηρεσιακών συμβουλίων θεωρείται ότι διανύθηκε στην οργανική τους θέση, εφόσον αυτό δεν οφείλεται σε δική τους υπαιτιότητα. 5.Με τη διαδικασία και τα κριτήρια αυτού του Π.Δ. γίνονται και οι μεταθέσεις των εκπαιδευτικών που υπηρετούν στη δημόσια εκπαίδευση με σχέση εργασίας ιδιωτικού δικαίου αορίστου χρόνου. Σελ. 180,404 Τεύχος ΙΑ-1-3 Σελ. 40 Άρθρο 9 Μεταθέσεις στα Πειραματικά Σχολεία Α.Β/θμιας Εκπαίδευσης 1.Δικαίωμα υποβολής αίτησης για μετάθεση σε πειραματικά σχολεία έχουν οι εκπαιδευτικοί της βαθμίδας αυτής που ανήκουν οργανικά σε σχολεία της περιφέρειας του φορέα επιμόρφωσης, εφόσον μέχρι 31 Αυγούστου του έτους κατά το οποίο πραγματοποιούνται οι μεταθέσεις: α)Πληρούν τις προϋποθέσεις του άρθρου 8 αυτού του Π.Δ. β)Έχουν πενταετή τουλάχιστον διδακτική εμπειρία στα σχολεία της Β/θμιας Εκπαίδευσης. 2.Οι μεταθέσεις στα πειραματικά σχολεία Β/θμιας εκπαίδευσης γίνονται με απόφαση του οικείου Π.Υ.Σ.Δ.Ε., όταν η περιφέρεια του φορέα επιμόρφωσης συμπίπτει με μια περιοχή μετάθεσης αρμοδιότητάς του. Αν η περιφέρεια είναι ευρύτερη, οι μεταθέσεις γίνονται με απόφαση του Κ.Υ.Σ.Δ.Ε. 3.Για την πραγματοποίηση των μεταθέσεων αυτών οι προϊστάμενοι των διευθύνσεων, στην αρμοδιότητα των οποίων ανήκουν τα πειραματικά σχολεία, γνωστοποιούν στους προϊσταμένους διευθύνσεων της περιοχής του φορέα επιμόρφωσης στον οποίο υπάγονται τα πειραματικά και στη διεύθυνση προσωπικού δευτεροβάθμιας εκπαίδευσης του ΥΠΕΠΘ το αργότερο μέχρι 30 Οκτωβρίου τις κενές οργανικές θέσεις των σχολείων τους. Για τον υπολογισμό των κενών θέσεων λαμβάνονται υπόψη και οι θέσεις που θα προκύψουν το επόμενο σχολικό έτος εξαιτίας της αποχώρησης όσων συμπληρώνουν το όριο ηλικίας ή τριακονταπενταετή υπηρεσία, μέχρι 31 Αυγούστου του έτους κατά το οποίο πραγματοποιούνται οι μεταθέσεις. 4.Οι αιτήσεις των ενδιαφερομένων εκπαιδευτικών υποβάλλονται μεχρι 15 Δεκεμβρίου στη διεύθυνση ή το γραφείο εκπαίδευσης που υπάγεται το σχολείο στο οποίο ανήκουν οργανικά. Οι προϊστάμενοι των διευθύνσεων ή γραφείων, αφού διαπιστώσουν ότι οι εκπαιδευτικοί πληρούν τις προϋποθέσεις μετάθεσης, ελέγξουν και βεβαιώσουν την πληρότητα και την ορθότητα των δικαιολογητικών, στέλνουν τις αιτήσεις και τα δικαιολογητικά στο οικείο ΠΥΣΔΕ, αν η περιοχή του ΠΕΚ συμπίπτει με μια περιοχή αρμοδιότητας του Περιφερειακού υπηρεσιακού συμβουλίου ή στη διεύθυνση Προσωπικού Δ.Ε. του ΥΠΕΠΘ, αν η περιοχή είναι ευρύτερη. 5.Για τις μεταθέσεις στα πειραματικά σχολεία της Β/θμιας εκπαίδευσης τα υπηρεσιακά συμβούλια λαμβάνουν υπόψη την επιμόρφωση, τη μετεκπαίδευση, τις μεταπτυχιακές σπουδές, την επιστημονική συγκρότηση και γενικά τα αυξημένα τυπικά και ουσιαστικά προσόντα και γενικότερα τις διατάξεις του άρθρ. 31 του Ν. 1566/1985. 6.Η διαδικασία των μεταθέσεων αυτών ολοκληρώνεται μέχρι 30 Μαρτίου. Β.Α/θμιας εκπαίδευσης 1.Δικαίωμα να υποβάλουν αίτηση για μετάθεση ή τοποθέτηση σε πειραματικά σχολεία της πρωτοβάθμιας εκπαίδευσης έχουν οι εκπαιδευτικοί της βαθμίδας αυτής που ανήκουν οργανικά σε σχολεία περιοχής μετάθεσης του σχολείου όπου λειτουργούν τα πειραματικά σχολεία, καθώς και οι εκπαιδευτικοί λειτουργοί που βρίσκονται στη διάθεση του ΠΥΣΠΕ, για να τοποθετηθούν σε σχολεία της περιοχής αυτής από μετάθεση ή άλλη αιτία. 2.Σε κάθε περίπτωση για να μετατεθεί ή τοποθετηθεί εκπαιδευτικός Π.Ε. σε πειραματικό σχολείο θα πρέπει να έχει τουλάχιστον διετή εκπαιδευτική εμπειρία σε σχολεία της πρωτοβάθμιας εκπαίδευσης και να συντρέχουν και οι προϋποθέσεις του άρθρου 8 αυτού του Π.Δ. 32.Β.δ.19 Μεταθέσεις Εκπαιδευτικών 3.Για τις μεταθέσεις ή τοποθετήσεις αυτές λαμβάνονται υπόψη η επιμόρφωση, η μετεκπαίδευση, οι μεταπτυχιακές σπουδές, η επιστημονική συγκρότηση, τα αυξημένα τυπικά και ουσιαστικά προσόντα και γενικότερα οι διατάξεις του άρθρου 31 του Ν. 1566/85. 4.Οι ενδιαφερόμενοι για μετάθεση ή τοποθέτηση στα πειραματικά σχολεία προτάσσουν στην αίτησή τους, που υποβάλλουν μέσω της διεύθυνσης ή γραφείου Π.Ε. που ανήκουν στο ΠΥΣΠΕ, τα σχολεία της κατηγορίας αυτής και στη συνέχεια αναγράφουν τα υπόλοιπα σχολεία, σύμφωνα με την παρ. 5 του άρθρου 15 αυτού του Π.Δ. 5.Η προθεσμία υποβολής των αιτήσεων και η διαδικασία μετάθεσης ή τοποθέτησης, στα σχολεία αυτά είναι εκείνη που προβλέπεται από τις διατάξεις του άρθρου 15 αυτού του Π.Δ. 6.Οι εκπαιδευτικοί της Α/θμιας και Β/θμιας εκπαίδευσης που μετατίθενται ή τοποθετούνται στα πειραματικά σχολεία, εξακολουθούν να ανήκουν οργανικά σ’ αυτά και όταν πάψουν να λειτουργούν ως πειραματικά. Μετά τη συμπλήρωση της διετίας από τη μετάθεση ή τοποθέτησή τους δικαιούνται να ζητήσουν μετάθεση και σε άλλα σχολεία, μη πειραματικά, συγκρινόμενοι με όλους τους άλλους ενδιαφερόμενους για μετάθεση εκπαιδευτικούς σύμφωνα με τα κριτήρια του άρθρου 16 αυτού του Π.Δ.